Document ID: 32012R0661

IZVEDBENA UREDBA KOMISIJE (EU) št. 661/2012
z dne 19. julija 2012
o popravku slovenske različice Uredbe Komisije (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti členov 113(1)(a) in 121(h) v povezavi s členom 4 Uredbe,
ob upoštevanju naslednjega:
(1)
Slovenska različica Uredbe (EGS) št. 2568/91, kakor je bila spremenjena z Uredbo Komisije (ES) št. 61/2011 (2) vsebuje napako, tj. v točki 4.2 Priloge XX je besedilo „čistost se lahko preveri“ napačno. Zato je treba slovensko različico popraviti. Druge jezikovne različice te napake ne vsebujejo.
(2)
Uredbo (EGS) št. 2568/91 je treba zato ustrezno popraviti.
(3)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V Prilogi XX k Uredbi (EGS) št. 2568/91se točka 4.2 nadomesti z naslednjo:
„N-heksan, kromatografske stopnje ali stopnje ostanka (čistost je treba preveriti).
OPOZORILO - Hlapi se lahko vnamejo. Ne približujte virom toplote, iskram ali neposrednemu ognju. Prepričajte se, da so steklenice vedno dobro zaprte. Med uporabo zagotovite ustrezno prezračevanje. Preprečiti je treba zbiranje hlapov in odstraniti vsa možna tveganja za izbruh ognja, ki jih povzročajo na primer grelniki ali električni aparati, ki niso proizvedeni iz nevnetljivih materialov. Škodljivi pri vdihavanju, ker lahko poškodujejo živčne celice. Ne vdihavajte hlapov. Če je potrebno, za dihanje uporabite ustrezen pripomoček. Preprečite stik z očmi ali poškodovano kožo.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2012

Labels: 7
17
16